Screenshot: HRT, FAH



"ONO što je sud mogao izvršiti uvid, odnosno da usporedi dvije preslike diplomskih radova proizlazi da je tuženik osnovano u pravilu utvrdio da je 70 posto rada tužitelja zaista prepisano iz diplomskog rada godinu dana ranije od Stanka Tomića", rekla je sutkinja Upravnog suda u Zagrebu Tamara Bogdanović kada je u srpnju prošle godine ukinula rješenje Visoke policijske škole o oduzimanju diplome tajnika HDZ-a Milijana Brkića.



"Sud kod ocjene zakonitosti rješenje prvo provjerava da li je riješenje donijelo nadležno tijelo ili ovlaštena osoba", rekla je sutkinja na početku obrazloženja objasnivši da je odluku u ime Visoke policijske škole donio dekan, a ne stručno vijeće koje je to trebalo učiniti po poslovniku.



"Ako se dokaže da je falsificirao diplomski rad, zatražit ćemo da odstupi", kazao je izvor MOST-a Indexu nakon što je jučer Tomislav Karamarko objavio kako je službeni kandidat HDZ-a za mjesto ministra branitelja Milijan Brkić.

Presuda Upravnog suda o diplomi Milijana Brkića. Posted by HRT4 on Tuesday, July 14, 2015

Odluka Visoke policijske škole o poništenju Brkićeva diplomskog rada pod naslovom "Organizacijske razine MUP-a RH" objavljena je u Narodnim novinama 27. ožujka prošle godine, a dva dana kasnije predsjednik HDZ-a Tomislav Karamarko potvrdio je da mu je Brkić ponudio ostavku. No, Karamarko je tada kazao da će vodstvo HDZ-a pričekati odluku Upravnog suda, na tužbu koju je Brkić podnio vezano za poništavanje njegova diplomskog rada kao plagijata.



Brkić je i dalje obnašao dužnost tajnika stranke, a sada je predložen za ministra.

Tekst se nastavlja ispod oglasa

Index je prvi otkrio aferu s plagijatom Milijana Brkića.



